b"\n_START_ARTICLE_\nCal Ferrer (Montmel\xc3\xb3)\n_START_SECTION_\nDescripci\xc3\xb3\n_START_PARAGRAPH_\nEra una casa de planta i pis de forma rectangular que era habitatge i ferreria a la vegada (a la fa\xc3\xa7ana encara s'hi conservaven les anelles per lligar els cavalls a l'hora de ferrar-los). La porta era d'arc de mig punt adovellat. A l'entrar hi havia un obrador molt complet amb el forn, encluses, etc. Al fons del taller hi havia una porta que donava a un pati i a l'esquerra una porteta que donava entrada a l'habitatge, on hi havia un menjador cuina i les escales d'acc\xc3\xa9s a les cambres. La fa\xc3\xa7ana era rematada per un r\xc3\xa0fec._NEWLINE_La planta de l'obrador era de forma rectangular amb un queixal al fons a l'esquerra. Entrant, a m\xc3\xa0 dreta, hi havia el forn i una gran manxa i per les parets restaven penjades els materials i estris que s'utilitzaven per a la ferreria, des de ferradures a claus o diferents m\xc3\xa0quines, com la del recalcar o la de foradar, tamb\xc3\xa9 encluses, compassos, etc.\n_START_SECTION_\nHist\xc3\xb2ria\n_START_PARAGRAPH_\nL'obrador no s'utilitzava des que va morir el ferrer, pare dels darrers propietaris. El taller era sempre obert perqu\xc3\xa8 es vei\xc3\xa9s des del carrer. La casa estigu\xc3\xa9 afectada per un pla urban\xc3\xadstic que obr\xc3\xad un carrer Major del poble anomenat \xc3\x80ngel Guimer\xc3\xa0."